Az IBAN (International Bank Account Number) egy nemzetközi számlaszám, amivel azonosítható a számlavezető ország, a bank és az ügyfél. Annak az IBAN-ját kell megadni külföldi utalásnál, aki a pénzt kapja. Az IBAN hossza és felépítése országonként eltér, de minden esetben országkóddal kezdődik. A magyar IBAN első két karaktere az országkód, ami a HU, a 3–4. karakter az ellenőrzőszám, az 5–28. karakter pedig a belföldi pénzforgalmi jelzőszám. Az IBAN-t folyamatosan, szóköz és kötőjel nélkül kell megadni.